Edasi järgmise etapi juurde, mis viib  lähemale lõppeesmärgile. Pöördume kõigepealt taas tagasi ajalukku: 1985. aastal kirjeldas Kary Mullis koos kolleegidega esmakordselt polümeraasi ahelreaktsiooni (ingl polymerase chain reaction, PCR) meetodit, mis on olnud olulise tähtsusega kogu molekulaarbioloogias, võimaldades mõne tunniga tekitada miljoneid koopiad huvipakkuvaid DNA järjestusi. Selle meetodita ei oleks võimalik DNA ekspertiisi läbi viia, sest nagu eespool mainitud, on tegemist DNA piiratud kogustega, mille kvaliteet (ehk siis lagunemisaste) on väga kõikuv.